สวัสดีครับ  อันนี้เป็นรีวิวแรก

ขออนุญาตรีวิวร้านก๋วยเตี๋ยวเรือที่ความเห็นส่วนตัวผมว่ารสชาตเด็ดมากๆ ร้านหนึ่งครับ  คือร้านก๋วยเตี๋ยวเรือพระสมุทร  ร้านนี้อยู่แถวๆ สุขสวัสดิ์ 78  ใครอยู่ละแวกนี้หรือมีธุระแถวนี้ แนะนำให้ลองมาชิมความอร่อยกันครับ   ร้านนี้ทีเด็ดอยู่ที่น้ำซุปครับ ที่เข้มข้นและรสชาติดี  ส่วนตัวผมไม่ต้องปรุงอะไรเพิ่ม รสชาติอร่อยแบบพร้อมกินเลย  นอกจากนี้ตัวเนื้อวัวและหมู ก็นุ่มไม่เหนียว กำลังดีเลยครับ  อ้อ..อีกเรื่องนึงที่ดูเป็นเรื่องเล็กๆ แต่ผมเห็นว่าเป็นความใส่ใจของร้าน คือ ได้สอบถามจากเจ้าของร้านถึงวัตถุดิบที่ใช้  ทางร้านบอกว่าในส่วนของน้ำส้มสายชูที่ใช้ทำพริกน้ำส้ม ทางร้านใช้น้ำส้มสายชูที่หมักจากข้าวครับ  ไม่ใช่น้ำส้มสายชูกลั่นตามท้องตลาดครับ  อันนี้ทางร้านบอกมาอย่างนี้ครับ ... ผมเห็นว่าเป็นจุดเล็กจุดน้อยที่แสดงถึงความใส่ใจต่อผู้บริโภค เลยมาเล่าให้ฟังครับ
ลักษณะของร้านเป็นแบบ open air ครับ ... ที่จอดรถมีพอสมควรครับ  
เมนูแนะนำ โดยส่วนตัวผมแนะนำ เกาเหลารวมมิตรครับ จะได้ชิมทั้งเนื้อวัวและเนื้อหมูครับ  นอกจากนั้นก้อเป็นเส้นหมี่น้ำตกหมูตุ๋นครับ   

เป็นรีวิวแรก  อาจจะตะกุกตะกักไปบ้าง ขออภัยครับ ^^
